Harsány Község Önkormányzata Képviselő-testülete megtárgyalta a **Javaslat „Harsány Községért” kitüntető emlékérem odaítélésére** tárgyú előterjesztést és az alábbi határozatot hozza:

Harsány Község Önkormányzat Képviselő-testülete Kocsis Antalné részére– a *község fejlődésében és fejlesztésében, társadalmi életében végzett eredményes munkájáért -* **„Harsány Községért” kitüntető emlékéremet** adományoz.

A kitüntető cím átadására augusztus 20-án az önkormányzat ünnepi megemlékezése keretében történik.

Kocsis Antalné évtizedek óta meghatározó személyisége a község társadalmi közösségi életének.

Anyakönyvvezetői, és egyéb feladatait magas szintű felkészültségről bizonyságot téve végezte. Részt vett községi ünnepségek, rendezvények színvonalas lebonyolításában.

Munkavégzését mind köztisztviselői mind önként vállalt feladatai tekintetében a pontosság, precizitás jellemezte.

Kedves, segítőkész személyiségével a kollégák, és az ügyfelek tiszteletét egyaránt kivívta!